Ehdotus: neuvoston asetus henkilöstösääntöuudistukseen liittyvistä siirtymätoimenpiteistä erityisesti palkkojen ja eläkkeiden osalta /* KOM/2003/0612 lopull. - CNS 2003/0241 */





Ehdotus: NEUVOSTON ASETUS henkilöstösääntöuudistukseen liittyvistä siirtymätoimenpiteistä erityisesti palkkojen ja eläkkeiden osalta (komission esittämä) PERUSTELUT Neuvosto pääsi 19. toukokuuta 2003 ja neuvottelukomiteassa saavutettujen tulosten perusteella 29. syyskuuta 2003 yhteisymmärrykseen seuraavasta ehdotuksesta: Palkka-asteikkoja mukautetaan ja sovelletaan 1.1.2004 alkaen nykyisen palkkojen mukautusta koskevan menetelmän perusteella. Uusi erityismaksu sekä uusi eläkemaksu tulevat voimaan 1.1.2004. Muut uusien henkilöstösääntöjen määräykset tulevat voimaan 1.5.2004 lukuun ottamatta uutta yhdeksän vuoden monivuotista mukauttamismenetelmää, joka tulee voimaan 1.7.2004. Tämän asetuksen tarkoituksena on panna tämä edellä mainittuja siirtymätoimenpiteitä koskeva poliittinen sopimus täytäntöön 1. tammikuuta 2004 lukien. 2003/0241 (CNS) Ehdotus: NEUVOSTON ASETUS henkilöstösääntöuudistukseen liittyvistä siirtymätoimenpiteistä erityisesti palkkojen ja eläkkeiden osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 283 artiklan, ottaa huomioon Euroopan yhteisöjen erioikeuksista ja vapauksista tehdyn pöytäkirjan 13 artiklan, ottaa huomioon komission ehdotuksen [1], joka on tehty henkilöstösääntökomitean kuulemisen jälkeen, [1] EUVL C [...], [...], s. [...]. ottaa huomioon neuvoston 19 päivänä toukokuuta 2003 hyväksymät päätelmät [2] sekä neuvoston 29 päivänä syyskuuta 2003 hyväksymät neuvottelukomitean tulokset [3], [2] Asiak. 9522/03 STAT 34 FIN 201. [3] Asiak. 12957/03 STAT 77 FIN 405. ottaa huomioon Euroopan parlamentin lausunnon [4], [4] EUVL C [...], [...], s. [...]. ottaa huomioon tuomioistuimen lausunnon [5], [5] EUVL C [...], [...], s. [...]. ottaa huomioon tilintarkastustuomioistuimen lausunnon [6], [6] EUVL C [...], [...], s. [...]. sekä katsoo seuraavaa: (1) Nykyisten henkilöstösääntöjen ja palvelussuhteen ehtojen, jotka alun perin hyväksyttiin vuonna 1962, tarkistaminen on johtanut tarpeeseen ottaa vaiheittain käyttöön tiettyjä uudistustoimenpiteitä: palkka-asteikkojen mukautus nykyisen menetelmän perusteella, uusi erityismaksu sekä uusi eläkemaksu tulevat voimaan 1 päivänä tammikuuta 2004 siirtymätoimenpiteinä, ja tarkistettu asetus henkilöstösääntöjen muuttamisesta tulee voimaan 1 päivänä toukokuuta 2004. (2) Uuden erityismaksun käyttöönoton taustalla ovat sosiaalipolitiikan kustannukset, työolojen parantaminen ja Eurooppa-koulut. (3) Henkilöstösääntöjen 83 artiklan 4 kohdassa säädetään, että on vahvistettava uusi eläkemaksun määrä, jos eläkejärjestelmän vakuutusmatemaattinen arviointi on osoittanut, että virkamiesten maksama osuus ei riitä rahoittamaan kolmasosaa eläkejärjestelmästä maksettavista etuuksista. Tällainen arviointi [7] on osoittanut, että virkamiesten nykyisin maksama osuus ei riitä rahoittamaan kolmasosaa maksettavista etuuksista. [7] Asiak. 13157/03 STAT 78 FIN 410 ja asiak. 12957/03 STAT 77 FIN 405. (4) Henkilöstösääntöjen 65 artiklan nojalla neuvosto tarkistaa vuosittain yhteisöjen virkamiesten ja muun henkilöstön palkkojen tason ja mukauttaa sitä tarvittaessa. Neuvoston hyväksymän ehdotuksen mukaan palkka-asteikkoja mukautetaan nykyisen menetelmän perusteella. Tätä varten henkilöstösääntöjen liitteen XI, jonka soveltamiskausi päättyi 30 päivänä kesäkuuta 2003, voimassaoloaikaa olisi pidennettävä vastaavasti, ON ANTANUT TÄMÄN ASETUKSEN: 1 artikla Korvataan henkilöstösääntöjen 66 a artiklan 1-5 kohta seuraavasti: 1. Asetuksen (ETY, Euratom, EHTY) N:o 260/68 [8] 3 artiklan 1 kohdasta poiketen työtehtävissä toimivalle henkilöstölle yhteisöjen maksamaa palkkaa koskevaa väliaikaista toimenpidettä, jäljempänä 'erityismaksu', sovelletaan kautena, joka alkaa 1 päivänä tammikuuta 2004 ja päättyy 30 päivänä huhtikuuta 2004. [8] EYVL L 56, 4.3.1968, s. 8. Asetus sellaisena kuin se on viimeksi muutettuna asetuksella (Euratom, EHTY, ETY) N:o 3736/90 (EYVL L 360, 22.12.1990, s. 1). 2. Tämän erityismaksun, jota sovelletaan 3 kohdassa määriteltyyn perusteeseen, suuruus on 2,5 prosenttia. 3. a) Erityismaksun perusteena on se palkan laskennassa käytetty, kyseistä palkkaluokkaa ja -tasoa vastaava peruspalkka, josta on vähennetty: - sosiaaliturva- ja eläkemaksut sekä vero, joka perittäisiin ennen erityismaksua koskevan vähennyksen tekemistä sellaiselta samaan palkkaluokkaan ja -tasoon kuuluvalta virkamieheltä, jolla ei ole henkilöstösääntöjen liitteessä VII olevassa 2 artiklassa tarkoitettuja huollettavana olevia henkilöitä, ja - palkkaluokan D 4 palkkatasoa 1 vastaavan palkan suuruinen määrä. b) Tekijät, joita käytetään erityismaksun perusteen määrittelyssä, ilmaistaan euroina ja niihin sovelletaan korjauskerrointa 100. 4. Erityismaksu peritään kuukausittain ennakonpidätyksinä; siitä saadut varat kirjataan tuloina Euroopan yhteisöjen yleiseen talousarvioon. 2 artikla Kaudella, joka alkaa 1 päivänä tammikuuta 2004 ja päättyy 30 päivänä huhtikuuta 2004, henkilöstösääntöjen 83 artiklan 2 kohdassa säädetyn maksun määräksi vahvistetaan 9,25 prosenttia. Euroopan yhteisöjen muuhun henkilöstöön sovellettavien palvelussuhteen ehtojen 42 artiklan mukaisten maksujen enimmäismääräksi vahvistetaan 18,5 prosenttia. 3 artikla 1. Henkilöstösääntöjen liitteen XI soveltamista jatketaan 1 päivänä heinäkuuta 2003 alkavana ja 30 päivänä kesäkuuta 2004 päättyvänä kautena. 2. Vuoden 2003 palkkatason tarkistuksen osalta henkilöstösääntöjen 65 artiklan 1 kohdassa säädetty mukautus tulee voimaan 1 päivästä tammikuuta 2004. 3. Liitteen XI mukaisesti tämän mukautuksen arvo on 3,4 prosenttia. 4 artikla Tämä asetus tulee voimaan [...]. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...] päivänä [...]kuuta [...]. Neuvoston puolesta Puheenjohtaja [...] >TAULUKON PAIKKA> Rahoitusselvityksen liite >VIITTAUS KAAVIOON> Huomautuksia: Vaikutukset 1.5.2004 jälkeen sisältyvät uudistusta koskevaan pääehdotukseen. Selvityksen lähtökohtana on tilanne kesäkuussa 2003 (tilapäisen maksun ja palkkojen mukautusta koskevan menetelmän jatkaminen).